hotchpotch/miracl-hf-unified huggingface dataset:
Ifeanyi Kalu
Ifeanyi Kalu jẹ́ òṣèré orí-ìtàgé, model, àti aránṣọ ọmọ orílẹ̀-èdè Nàìjíríà tí ó di ìlú-mòọ́ká látàrí ipa rẹ̀ tí ó kó nínú eré tí àkọ́lé rẹ̀ ń jẹ́ "Lagod Cougars". Òun àti Uche Jombo ,Monalisa Chinda àti Alex Ekubo ni wọ́n jọ kópa nínú eré náà. Ó tún kópa nínú eré onípele àtìgbà-dégbà kan tí wọ́n pe àkòrí rẹ̀ ní "Allison Stands", òun pẹ̀lú àwọn òṣèré bíi: Victor Olaotun, Bímbọ́ Manuel, àti Joselyn Dumas. Wọ́n ma ń fi eré yí hàn ní orí ìkànì Africa Independent Television (AIT).
Wọ́n bí Kalu ní ìlú Súrùlérè ní Ìpínlẹ̀ Èkó, àmọ́ ọmọ bíbí Ìpínlẹ̀ Imo lọ ní orílẹ̀-èdè Nàìjíríà. Ó kẹ́kọ́ nípa ìmọ̀ Kọ̀mpútà nílé ẹ̀kọ́ Yunifásitì. .
Kalu bẹ̀rẹ̀ iṣẹ́ rẹ̀ ngẹ́gẹ́ bí Model, tí ó sì fara han nínú àwọn ìpolongo ọjà oríṣiríṣi. Ní ọdún 2011, ó dara pọ̀ mọ́ ilé-ẹ̀kọ́ " Royal Arts Academy" láti kọ́ nípa eré oníṣẹ́. Ipa tí ó kó nínú eréKokommal gẹ́gẹ́ bí ẹ̀dá ìtàn "Usen" ní ọdún 2012 tí Udauak Isong Ogunamanam gbé jáde tí "Tom Robson". Wọ́n ti yàn án fún amì-ẹ̀yẹ ẹ̀mẹta nínú ayẹyẹ amì-ẹ̀yẹ 9th Africa Movie Academy Awards.
Ní ọdún 2014, ipa tí ó kó nínú eré "Lagos Cougars" ati "Perfect Union" tí ó sì ti mu kí ó gba amì-ẹ̀yẹ Òṣèré tó ní ọjọ́ ọ̀la.  Wọ́n tún yàn án fún amì-ẹ̀yẹ yí kan náà ní ọdún 2017. Ní ọdún 2019, wọ́n yàn án fún amì-ẹ̀yẹ ti "City People Awards" fún "Best Supporting Actor",Ní ọdún yí kan náà, wọ́n yàn án fún amì-ẹ̀yẹ ti " Zulu African Film Academy Awards (ZAFAA)" fún ipa rẹ̀ gẹ́gẹ́ bí "Best Supporting Actor" ní ìlú UK  nínú eré "Kuvana" níbi tí ó ti kópa pẹ́lú àwọn òṣèré bíi: Wálé Òjó, Sambasa Nzeribe àti Ivie Okujqiye.
Ní ọdún 2019, Kalu fi ilé-iṣẹ́ aránṣọ tí ó pè ní Ready to Wear.
Daniella Okeke
Daniella Okeke jẹ́ òṣèré ọmọ orílẹ̀-èdè Nàìjíríà. Ní ọdún 2013, ó kó ipa "Jọké" nínu eré "Lagos Cougars", ipa kan tí ó fun lánfàní yíyàn fún ti "òṣère tí ó dára jùlọ ní ipa asíwájú" níbi ìkéde ẹ̀lẹ́kẹẹ̀wá ti African Movie Academy Awards àti Nigeria Entertainment Awards ti ọdún 2014.
Okeke ni a bí ní Oṣù Kẹẹ̀ta Ọjọ́ 26, Ọdún 1987. Ó wá láti Ìpínlẹ̀ Ímò. Okeke jẹ́ ẹnìkan tí ó fẹ́ràn àwọn ọkọ̀ bọ̀gìnì.
Stephanie Okereke Linus
Stephanie Linus (Stephanie Onyekachi Okereke; 2 Oṣù Kẹẹ̀wá 1982) jẹ́ òṣèré, olùdarí eré àti afẹwàṣiṣẹ́. Ó ti gba ọ̀pọ̀lọpọ̀ àwọn àmì-ẹ̀yẹ àti àwọn yíyàn fún iṣẹ́ rẹ̀ bí òṣèré, tó fi mọ́ àmì-ẹ̀yẹ ti Reel ti ọdún 2003 fún òṣèré tí ó dára jùlọ, àmì-ẹ̀yẹ Afro Hollywood ti ọdún 2006 fún òṣèré tí ó dára jùlọ, àti àwọn yíyàn mẹ́ta míràn fún "òṣèré tí ó dára jùlọ ní ipa asíwájú" níbi ayẹyẹ Africa Movie Academy Awards ní ọdún 2005, 2009 ati 2010.Ó tún jẹ́ olùdíje níbi ìdíje ẹwà ti Nàìjíríà ní ọdún 2002. Ní ọdún 2011, ìjọba orílẹ̀-èdè Nàìjíríà da lọ́lá pẹ̀lú fífun ní oyè Memeber of the Order of the Federal Republic (MFR).
Stephanie Okereke ni a bí ní Ngor Okpala, ní Ìpínlẹ̀ Ímò . Òun ni ọmọ ẹ̀kẹfà ti ọmọ mẹ́jọ àwọn òbí rẹ̀. Ó parí ilé-ìwé alákọ̀ọ́bẹ̀rẹ̀ àti girama ní Ìpínlẹ̀ Dẹ́ltà. Ó kẹ́ẹ̀kọ́ gíga ní Yunifásitì ìlú Calabar, ní Ìpínlẹ̀ Cross River, níbi tí ó ti gba oyè-ẹ̀kọ́ nínu ìmọ̀ èdè gẹ̀ẹ́sì.
Ní àkókò ìgbà tí ó sì wà ní ọ̀dọ́ ní ọdún 1997, ó hàn nínu àwọn fíìmù Nollywood méjì kan; "Compromise 2" àti "Waterloo". Níbi ìdíje ẹwà Nàìjíríà ti ọdún 2002 tí ó ti kópa, Okereke ṣe ipò kejì. Ní ọdún 2003, Okereke gba àwọn àmì-ẹ̀yẹ méjì, nínu mẹ́jọ tí wọ́n yàán fún, níbi ayẹyẹ Reel Awards ti ọdún 2003 fún òṣèré tí ó dára jùlọ. Lẹ́hìn ìparí ẹ̀kọ́ láti Ilé-ẹ̀kọ́ gíga New York Film Academy ní ọdún 2007, Okereke ṣe àgbéjáde fíìmù tí àkọ́lé rẹ̀ jẹ́ "Through the Glass" èyítì ó ṣe pé òun ni ó ṣètò kíkọ àti dídarí eré náà, tí ó sì tún kópa nínu rẹ̀. Fíìmù náà rí yíyàn Africa Movie Academy fún àmì-ẹ̀yẹ ní ọdún 2009. Ní ọdún 2014, ó ṣe àgbéjáde fíìmù míràn tí àkọ́lé rẹ̀ jẹ́ "Dry". Òun yìí kan náà lótún ṣètò kíkọ àti dídarí, bẹ́ẹ̀ ló sì tún kópa nínu eré náà, èyí tí ó gba ọ̀pọ̀lọpọ̀ àwọn àmì-ẹ̀yẹ tó fi mọ́ ti Africa Movie Awards ẹlẹ́kejìlá àti ti Africa Magic Viewers Choice Awards ti ọdún 2016 fún fíìmù tí ó dára jùlọ pẹ̀lú ẹ̀bùn ọkọ̀ ayọ́kẹ́lẹ́ tuntun kan. Okereke ti kópa nínu fíìmù tó lé ní àádọ́rùn-ún.
Thelma Okoduwa
Thelma Okoduwa Ojiji (tí a bí ní Oṣù Kẹẹ̀ta Ọjọ́ Kẹẹ̀sán) jẹ́ òṣèré ọmọ orílẹ̀-èdè Nàìjíríà. Ó rí yíyàn gẹ́gẹ́bi amúgbálẹ́gbẹ̀ẹ́ òṣèré tí ó dára jùlọ ní ọdún 2012 níbi ayẹyẹ Africa Movie Academy Award.
Nínu ìfọ̀rọ̀wánilẹ́nuwò pẹ̀lú Ìwé ìròhìn Encomium, Thelma fi hàn pé òun wá sí ìdi-iṣẹ́ fíìmù nípasẹ̀ Chico Ejiro. Ní ọdún 2017, ó ṣiṣẹ́ lẹ́gbẹ̀ẹ́ Norbert Young nínu fíìmù "Aggregator". Ó ti ṣe ìfihàn nínu ọ̀pọ̀lọpọ̀ eré tẹlifísọ̀nù tó fi mọ́ "Tinsel", "Beautiful Liars", "Treasures", "Spider" àti "Family Ties". Ní ọdún 2012, ó kó ipa "Linda" nínu eré ìfẹ́ kan, "Mr and Mrs." Lẹ́hìn tí ó ṣe ìgbeyàwó, ó sọ di mímọ̀ wípé nígbàgbogbo ní ọkọ òun maá n ṣe àgbéyẹ̀wò àwọn ipa tí òún ní láti ṣe nínu fíìmù, bí kò bá sì ti fọwọ́si, òun yóó kọ ṣíṣe irú ipa bẹ́ẹ̀. Nínu ìfọ̀rọ̀wánilẹ́nuwò pẹ̀lú "The Punch", ó tọ́ka sí Jọkẹ́ Silva àti Richard Mofe-Damijo gẹ́gẹ́ bi àwọn tí wọ́n maá n fún òun ní ìwúrí ní Nollywood. Ó tún tọ́ka sí ipa rẹ̀ bi "Àrinọlá Cardoso" nínu eré "Hush" ti Africa Magic kan láti jẹ́ ipa ìpèníjà jùlọ nínu iṣẹ́ rẹ̀
Ará ìlú Uromi ni Thelma ní Ìpínlẹ̀ Ẹdó. Ó kẹ́ẹ̀kọ́ Ìmọ̀-ìjìnlẹ̀ Kọ̀mpútà láti ilé-ẹ̀kọ́ gíga Yunifásítì ìlú Port Harcourt. Ó tún gba oyè-ẹ̀kọ́ ní eré ìtàgé láti ilé-ẹ̀kọ́ gíga kan náà. Ní oṣù kẹẹ̀rin ọdún 2009, ó ṣe ìgbeyàwó pẹ̀lú Onya Ojiji.
Rachael Okonkwo
Nnenna Rachael Okonkwo (tí a bí ní Ọjọ́ Kẹrìndínlọ́gbọ̀n, Oṣù Kaàrún Ọdún 1987) tí a mọ̀ sí Nkoli Nwa Nsukka jẹ́ òṣèré fíìmù ọmọ orílẹ̀-èdè Nàìjíríà . Ó gbajúmọ̀ jùlọ fún fíìmù Nkoli Nwa Nsukka.
Rachael Okonkwo wá láti Ukpata ní agbègbè Uzo Uwani ti Ìpínlẹ̀ Enúgu. Ó bẹ̀rẹ̀ eré ṣíṣe ní àkókò ìgbà tí ó wà lọ́mọdé, ṣùgbọ́n nítorí àìní àwọn ipa fíìmù ó yípadà sí iṣẹ́ ijó. Ó darapọ̀ mọ́ Nollywood ní ọdún 2007 lẹ́ni tó n ṣe àwọn ipa kékéèké. Ní ọdún 2008, ó ṣe ipa amúgbálẹ́gbẹ̀ẹ́ fún Ini Edo àti Van Vicker nínu eré Royal War 2. Ní ọdún 2010 bákan náà, ó pẹ̀lu Patience Ozokwor àti John Okafor jọ ṣe apá kínní àti apá kejì eré "Open and Close". Ipa àkọ́kọ́ rẹ̀ tó ṣe gbòógì wáyé ní ọdún 2014, níbi tí ó ti kó ipa asíwájú nínu eré Nkoli Nwa Nsukka gẹ́gẹ́ bi Nkoli. Ìya rẹ kú ní ọdún 2020.
Rachael Okonkwo maá n ṣe agbátẹrù ayẹyẹ lọ́dọọdún, pẹ̀lú èróngbà láti pèsè àwọn ẹ̀bùn ọ̀fẹ́ fún àwọn ọmọdé àti láti dá àwọn ènìyàn lára yá. Ó sọ pé ètò náà maá n jẹ́ kí òun ní ìbáraeniṣepò pẹ̀lú àwọn tí wọ́n fẹ́ràn òun. Ní ọdún 2015, Rachael ṣe agbátẹrù ẹ̀dà àkọ́kọ́ ti ayẹyẹ ọjọ́ àjí'ǹde fún àwọn ọmọdé pẹ̀lú èróngbà láti pèsè àwọn ẹ̀bùn ọ̀fẹ́ fún àwọn ọmọ wẹ́wẹ́ ní àkókò ayẹyẹ ọjọ́ àjí'ǹde ní Enugu. Ní ọdún 2016 ẹ̀dà ẹ̀kejì tí ò wáyé ní Onitsha ní ọ̀pọ̀lọpọ̀ èrò ju ti àtẹ̀yìnwá lọ pẹ̀lú wíwá àwọn òṣèré akẹgbẹ́ rẹ̀ bi Ken Erics àti àwọn míràn. Ẹ̀dà ti 2017, èyítí ó wáyé ní ìlú bíbí rẹ̀,Nsukka, ní àkójọpọ̀ àwọn ènìyàn tó lé ní 5000. Lára wọn ni àwọn gbajúgbajà bi Angela Okorie, Nonso Diobi, Slowdog, Ken Erics, Nani Boi, Eve Esin àti àwọn míràn. Ó tún rí àtìlẹyìn àwọn ilé-ìtajà ńlá, èyí tó mú kí ẹ̀dà ti ọdún náà tóbi ju àwọn tó ti ṣááju rẹ̀ lọ.
Angela Okorie
Angela Okorie jẹ́ òṣèré ọmọ orílẹ̀-èdè Nàìjíríà. Ní ọdún 2015, ó gba àmì-ẹ̀ye fún ti amúgbálẹ́gbẹ̀ẹ́ òṣèré tí ó dára jùlọ níbi ayẹyẹ City People Entertainment Awards. Ó ti kópa nínu àwọn fíìmù tó lé ní ọgọ́rùn-ún.
Okorie jẹ́ ẹ̀kẹẹ̀ta nínu àwọn ọmọ márùn-ún ti òbí rẹ̀. A bi ní ìlú Cotonou, orílẹ̀-èdè Benin Republic níbi tí ó ṣì dàgbà sí. Ó kẹ́ẹ̀kọ́ eré ìtàgé ní Yunifásitì ìlú Èkó. Ó tún lọ sí Yunifásitì Ìpínlẹ̀ Èkó, níbi tí ó ti kẹ́ẹ̀kọ́ ìṣàkóso ìlú . Ó jẹ́ ará ìlú Ishiagu ní agbègbè Ivo ní Ìpínlẹ̀ Ẹ̀bònyì.
Okorie wọ Nollywood ńi ọdún 2009, lẹ́hìn ọdún mẹ́wàá níbi ìfẹwàṣiṣẹ́ fún ilé-iṣẹ́ ọṣẹ kan. Fíìmù àkọ́kọ́ rẹ̀ tí ó ti kópa ni "Sincerity" ní ọdún 2009. Fíìmù náà wá látọwọ́ Stanley Egbonini tí Ifeanyi Ogbonna ṣì jẹ́ olùdarí rẹ̀, tó sì n ṣàfihan Chigozie Atuanya, Nonso Diobi, Yemi Blaq àti Oge Okoye. Gẹ́gẹ́bí ìwé-ìròyìn Pulse Nigeria ti ṣe sọ́ dí mímọ̀, ó di gbajúmọ̀ lẹ́hìn tí ó kópa nínu eré "Holy Serpent". Òun náà sì ti sọ́ di mímọ̀ pé ó wu òun láti kọ orin ìhìnrere ní ọjọ́ iwájú. Ní ọdún 2014, ìwé ìròyìn "Vanguard" ṣe àpèjúwe rẹ̀ gẹ́gẹ́bi ọ̀kan nínu “àwọn òṣèré tí àwọn èyàn n wá jùlọ” ní Nollywood. Bákan náà, ìwé ìròyìn "The Nation" náà tún ṣe àpèjúwe rẹ̀ gẹ́gẹ́bi “gbajúmọ̀ òṣèré” tí ó maá n túmọ̀ àwọn ipa rẹ̀ pẹ̀lú ìrọ̀rùn. Ó tún ṣàlàyé wípé òún ní ìpinnu láti máa gbéréjáde.
Ó ti ṣe ìgbeyàwó ó sì ti ní ọmọkùnrin kan. Nínu àtẹ̀jáde ìwé ìròyìn "Dailypost", ó ṣàlàyé pé ìgbàgbogbo ni òun maá n ṣe ìgbìyànjú láti ya ẹbí rẹ̀ ya àwọn oníròyìn. Nígbàtí ó n sọ̀rọ̀ lóri ìbálòpọ̀ obìrin sí obìrin ní Nàìjíríà, ó ṣàlàyé pé òun kò faramọ, pàápàá nítorí wípé àṣà wá kọ̀ọ́.
Bímbọ́ Manuel
Bímbọ́ Manuel tí wọ́n bí ní ọgbọ̀njọ́ oṣù Kẹwàá Ọdún 958. Jẹ́ òṣèré orí-ìtàgé tí wọ́n yàn án fún òṣèré tó peregedé jùlọ nínú amì-ẹ̀yẹ 2013 Nollywood Movies Awards ní ọdún 2013.
Wọ́n bí Bímbọ́ ní Ìpínlẹ̀ Èkó Ó bẹ̀rẹ̀ iṣẹ́ akàròyìn ní orí ìkanì rédíò ti Ìpínlẹ̀ Ògùn (OGBC) , tí ó sì tún dara pọ̀ mọ́ Ilé-iṣẹ́ amóhù-máwòrán ti Ìpínlẹ̀ Ògùn (OGT) gègẹ́ bí akàròyìn bákan náà, lẹ́yìn tí ó parí ẹ̀kọ́ rẹ̀ nínú ìmọ̀ Eré Oníṣẹ́ ti Tíátà, ní University of Porthacot before commencing his acting career in 1986
Chioma Okoye
Chioma Okoye jẹ́ òṣèré, ònkọ̀wé àti agbéréjáde tí ó wá láti ìlú Aguleri-Otu, èyí tí ó n bẹ ní ìjọba agbègbè ti Ìwọ-òòrùn Anámbra, orílẹ̀-èdè Nàìjíríà. Ó ti kópa nínu fíìmù Nollywood tó lé ní 100 láti ìgbà tí ó ti bẹ̀rẹ̀ ní ọdún 2002. Lẹ́hìn gbígba ọ̀pọ̀lọpọ̀ àwọn àmì-ẹ̀yẹ, Chioma ti di àwòkọ́ṣe nínu ìdi-iṣẹ́ fíìmù Nollywood. Ó jẹ́ aláàkóso Purple Ribbon Entertainment.
A bí Chioma ní ìlú Kàdúná níbi tí ó dàgbà sí pẹ̀lú àwọn ẹbí rẹ̀. Orúkọ ìyá rẹ̀ n jẹ́ Òkóyè Nàómì, bẹ́ẹ̀ ṣì ni orúkọ bàbá rẹ̀ (olóògbé) jẹ́ Alàgbà Joseph Òkóyè, eni tí ó kú ní Oṣù Kẹẹ̀rin Ọjọ́ Ọgbọ̀n, Ọdún 2013. Chioma lọ sí ilé-ìwé Faith Nursery and Primary school ní Ìpínlẹ̀ Kàdúná àti Christ the King Seminary Nnobi ni Ìpínlẹ̀ Anámbra. Lẹ́hìn náà, ó lọ sí Yunifásítì ìlú Èkó níbití ó ti kẹ́ẹ̀kọ́ Ìtàn-àkọọ́lẹ̀.
Chioma bẹ̀rẹ̀ iṣẹ́ eré ṣíṣe nípasẹ̀ Pete Edochie tí ó jẹ́ àbúrò bàbá/ìyá rẹ̀. Ó rí ànfàní yìí ní ìgbà kan tí ó tẹ̀lé Pete Edochie lọ sí ibi tí wọ́n gbé ṣe ìpèsè eré. Ipa àkọ́kọ́ rẹ̀ wáyé nínu fíìmù "No Shaking", èyítí ó ṣe ní àjọṣepọ̀ pẹ̀lú àwọn òṣèré bíi Victor Osuagwu àti Sam Loco Efe. Lẹ́hìn náà ló tún kópa nínu eré "Nothing Spoil" pẹ̀lú àjọṣepọ̀ Chinedu Ikedieze, Osita Iheme, àti Uche Ogbuagu. Ó gbé àkọ́kọ́ fíìmù rẹ̀ jáde tí àkọ́lé rẹ̀ jẹ́ "Aso-Ebi Girls". Lẹ́hìn tí ó ti hàn nínu ọ̀pọ̀lọpọ̀ àwọn fíìmù tó lórúkọ, ṣíṣe ìfihàn nínu fíìmù "Abuja Connection" (2003) mú ìrànlọ́wọ́ bá òkìkí rẹ̀ nídi iṣẹ́ fíìmù.
Oge Okoye
Oge Okoye (tí a bí ní 16 Oṣù Kọkànlá, Ọdún 1980) jẹ́ òṣèré ọmọ orílẹ̀-èdè Nàìjíríà. Ó wá láti Nnewi ní Ìpínlẹ̀ Anámbra. Ìlú Lọ́ndọ̀nù ni a bí Oge Okoye sí kí ó tó di pé ó gbèrò láti wá gbé ní Ìlú Èkó pẹ̀lú àwọn ẹbí rẹ̀. Ó parí ilé-ìwé alákọ̀ọ́bẹ̀rẹ̀ rẹ̀ ní Ìlú Lọ́ndọ̀nù ṣááju kí ó tó wá sí Nàìjíríà. Nígbàtí ó padà sí Nàìjíríà, ó tún lọ sí Ilé-ẹ̀kọ́ alákọ̀ọ́bẹ̀rẹ̀ University Primary School ní ìlú Enúgu, kí ó tó tún wá lọ sí Holy Rosary College fún ètò-ẹ̀kọ́ girama rẹ̀ .
Ó parí ilé-ẹ̀kọ́ gígai Yunifásítì Nnamdi Azikiwe, ti ìlú Awka pẹ̀lú oyè ní eré Tíátà . Ó darapọ̀ mọ́ ilé-iṣẹ́ fíìmù ti Nàìjíríà tí a mọ̀ ní Nollywood ní ọdún 2001. Ó di gbajúmọ̀ òṣèré lẹ́hìn tí ó kópa nínu fíìmù 'Spanner' ní ọdún 2002 pẹ̀lú àjọṣepọ̀ Chinedu Ikedieze tí gbogbo ènìyàn mọ̀ sí 'Ákí' nídi iṣẹ́ fíìmù ti Nàìjíríà. Ó ṣe ìgbéyàwó ní ọdún 2005 pẹ̀lú ọ̀rẹ́kùnrin rẹ̀ Stangley Duruo tí wọ́n ti jọ́ n bá ara wọn bọ̀ fún ìgbà pípẹ́, ṣùgbọ́n àwọn méjéèjì ti padà ṣe ìpinyà ní ọdún 2012 lẹ́hìn ọmọ méjì tí wọ́n ní fún arawọn. Ní ọdún 2006, ó rí yíyàn fún àmì-ẹ̀ye African Movie Academy ní ẹ̀ka ti “amúgbálẹ́gbẹ̀ẹ́ òṣèré tí ó dára jùlọ” fún ipa rẹ̀ nínu fíìmù "Eagle's Bride"
Ó tún jẹ́ olùgbéréjáde àti afẹwàṣiṣẹ́. Ó ti hàn nínu ọ̀pọ̀lọpọ̀ àwọn àtẹ̀jáde fún oge ṣíṣe àti àwọn ìkéde ìpolówó ọjà lóri tẹlifíṣọ̀nù. Ó ti fi ìgbàkan jẹ́ aṣojú ìpolówó ọjà fún àwọn ilé-iṣẹ́ bi Globacom àti MTN_Nigeria, àwọn méjéèjì jẹ́ ilé-iṣẹ́ ti Nàìjíríà tó n rí sí ìbáraẹnisọ̀rọ̀ lóri ẹ̀rọ. .
Maureen Okpoko
Maureen Okpoko jẹ́ òṣèré ọmọ orílẹ̀-èdè Nàìjíríà. Ní ọdún 2016, ó rí yíyàn fún àmì-ẹ̀yẹ "Africa Movie Academy" fún ẹ̀ka ti òṣèré amúgbálẹ́gbẹ̀ẹ́ tí ó dára jùlọ.
Ní ọdún 2013, ó kópa nínu eré "Golden Egg", pẹ̀lú àjọṣepọ̀ Justus Esiri. Nínu ìfọ̀rọ̀wánilẹ́nuwò kan ti ọdún 2015, ó sọ di mímọ̀ wípé fíìmù "Duplex" ni fíìmù tí ó pe òun níjà jùlọ. Nígbàtí ó n sọ̀rọ̀ lóri irú ipa tí kò leè ṣe nínu fíìmù, ó ṣàlàyé wípé òun kì yóò kó ipa oníhòhò. Okpoko ti tún ṣàfihàn nínu ọ̀pọ̀lọpọ̀ àwọn eré tẹlifíṣọ̀nù tí Nàìjíríà tó fi mọ́ "Dear Mother", "Clinic Matters", "Neta", "University Mafias", "Sorrowful Child", "Sacrifice the Baby", "Red Scorpion" àti "Baby Oku". Ní ọdún 2015, òun pẹ̀lú Majid Michel àti Beverly Naya jọ kópa nínu eré "The Madman I Love". Okpoko tún jẹ́ ọ̀kan nínu àwọn òṣèré tí ó kópa nínu eré Uche Jombo kan tí àkọ́lé rẹ̀ n jẹ́ "Good Home" (2016), pẹ̀lú àjọṣepọ̀ Okey Uzoeshi àti Ṣeun Akíndélé. Fíìmù náà dá lóri ṣíṣe àlàyé gbígbé ọmọènìyàn fi ṣiṣẹ́, pẹ̀lú bí ó ti ṣe n ṣẹlẹ̀ ní Nàìjíríà.
Okpoko jẹ́ ọmọ abínibí ti Ìpínlẹ̀ Anámbra. Ó jẹ́ ọmọ orílẹ̀-èdè Nàìjíríà àti orílẹ̀-èdè Jamáíkà. Ó ti ṣe ìgbeyàwó, ó sì ti ní àwọn ọmọ mẹ́ta.
Ivie Okujaye
Ivie Okujaye (tí a bí ní Ọjọ́ kẹrìndínlógún Oṣù kaàrún Ọdún 1987) jẹ́ òṣèré orílẹ̀-èdè Nàìjíríà, olùgbéréjáde, ònkọ̀wé eré, oníjó, akọrin àti ajìjàgbara. Ní ọdún 2009, ó jáwé olúborí níbi kíkópa nínu ètò tẹlifíṣọ̀nù ti "Amstel Malta Box Office" (AMBO). Àwọn èyàn maá n pèé ní "little Genevieve" nítorí wípé ó fi ojú jọ òṣèré Genevieve Nnaji. Ó gba àmì-ẹ̀yẹ "ọ̀dọ́mọdè" "òṣèré tí ó dára jùlọ" níbi ayẹyẹ ti ẹlẹ́kẹẹ̀jọ ti Africa Movie Academy Awards.
A bí Okujaye ní Ìlú Benin sí ọwọ́ bàbá tí ó jẹ́ ọmọ Ìpínlẹ̀ Dẹ́ltà àti ìyá tí ó jẹ́ Ìpínlẹ̀ Ẹdó. Okujaye ni ìkẹhìn nínu àwọn ọmọ márùn-ún ti òbi rẹ̀. Ó ti sọ nígbàgbogbo pé àwọn òbí òun fẹ́ kí òun kẹ́ẹ̀kọ́ ìṣògùn nítorí pé ọ̀pọ̀lọpọ̀ àwọn òṣìṣẹ́ ìṣògùn wà nínu ẹbí rẹ̀. Ó lo ọdún mẹ́wàá àkọ́kọ́ ayé rẹ̀ ní Ìlú Benin ṣáàju kí ó tó kó lọ sí ìlú Àbújá. Ó ní ètò ẹ̀kọ́ alákọ̀ọ́bẹ̀rẹ̀ rẹ̀ ní ilé-ìwé "Our Ladies of Apostle Private School", ó sì lọ sí ilé-ẹ̀kọ́ "Queen's College" ní Ìlú Èkó ṣáàju kí ó tó kọ́ ẹ̀kọ́ Economics ní Yunifásítì ìlú Abùjá.
Okujaye ti n ṣiṣẹ́ fún àìmọye ọdún ní orí ìpele ṣááju ìfihàn àkọ́kọ́ rẹ̀ ní Nollywood. Gẹ́gẹ́bí àlàyé rẹ̀, ìfihàn rẹ̀ ní Amstel Malta Box Office ṣe ìfilélẹ̀ iṣẹ́ rẹ̀, ó sì ṣokùn fa ipa àkọ́kọ́ rẹ̀ nínu fíìmù "Alero Symphony".
Oyinkánsọ́lá Àbáyọ̀mí
Olóyè Oyinkánsọ́lá Àbáyọ̀mí, ti gbogbo ènìyàn mọ̀ sí "Oyínkán" ni wọ́n bí lọ́jọ́ kẹfà oṣù kẹta ọdún 1897, tí ó sìn kú lọ́jọ́ kẹsàn-án oṣù kẹta ọdún 1990 jẹ́ ajàjàòmìnira àti Aṣègbèfábo ọmọ orílẹ̀-èdè Nàìjíríà. Òun ni adarí ẹgbẹ́ obìnrin, Girl Guides àti oludásílẹ̀ ẹgbẹ́-òṣèlú àwọn obìnrin, Nigerian Women's Party, NWP.
Wọ́n bí ó gẹ́gẹ́ bí Oyínkánsọ́lá Àjàsá lọ́dún 1897 ló rílẹ̀-èdè Nàìjíríà. Àwọn òbí rẹ̀ ló máa ń pè é ní Oyínkán, èyí tí ó jẹ́ àpèkúrú orúkọ rẹ̀. Ó ní àbúrò ọkùnrin kan tí ó ń jẹ́ Akéúṣọlá. Èyí yìí kú nígbà tí ó wà lọ́mọdún méjì. Orúkọ bàbá rẹ̀ ni Kítóyè Àjàsá, ọmọ bibi Yorùbá pọ́nńbélé, ẹni tí ìsèjọba Bìrìtìkó kọ́kọ́ fi joyè alàgbà ìjọ. Ìyá rẹ̀ ni Lucretia Ọláyíninká Moore, ọmọbabìnrin ìlú Ẹ̀gbá. Ó jẹ́ ìbátan Kofo Ademola. Ó kàwé ní ilé-ìwé àwọn obìnrin, Anglican Girls' Seminary ní ìlú Èkó lórílẹ̀-èdè Nàìjíríà. Bákan náà, ó kàwé gboyè lọ́dún 1909 ní ilé-ìwé Young Ladies Academy ní Ryford Hall, tí ó wà ní Gloucestershire,ní orílẹ̀-èdè Ilẹ̀gẹ̀ẹ́sì. Lọ́dún 1917, ó kàwé ní Royal Academy of Music ní ìlú London. Ó padà sí Èkó lọ́dún 1920. Ó Ṣe iṣẹ́ gẹ́gẹ́ bí olùkọ́ ìmọ̀ orin ní Anglican Girls' Seminary. Ní àkókò yìí ni ó pàdé ọkọ rẹ̀, tí orúkọ rẹ̀, amọ̀fin Morónfólú Àbáyọ̀mí tí wọ́n sìn fẹ́ ara wọn lọ́dún 1923. They married in August 1923, tí wọ́n yóò pa nílé ẹjọ́ lẹ́yìn oṣù méjì sí ìgbà náà.
Adebukola Oladipupo
Adébùkọ́lá Ọládipúpọ̀ (tí a bí ní Oṣù Kaàrún Ọjọ́ 23, Ọdún 1994) jẹ́ òṣèré ọmọ orílẹ̀-èdè Nàìjíríà kan tí ó bẹ̀rẹ̀ eré ṣíṣe rẹ̀ nínu eré "MTV Shuga" .
A bí Ọládipúpọ̀ ní Ìlú Lọ́ndọ̀nù ṣùgbọ́n ó ní ètò ẹ̀kọ́ rẹ̀ ní Ìlú Èkó. Ó ní àwọn tẹ̀gbọ́ntàbúrò méjì. Ọládipúpọ̀ lọ sí ilé-ìwé alákọ̀ọ́bẹ̀rẹ̀ "Bellina Nursery and Primary School", Àkọkà, Ìlú Èkó. Ó tún lọ sí Ilé-ìwé "Babcock High School" àti Caleb International School fún ètò-ẹ̀kọ́ girama rẹ̀. Ó kẹ́ẹ̀kọ́ gíga rẹ̀ ní Covenant University níbi tí ó ti kọ́ àwọn ẹ̀kọ́ eré ìtàgé lẹ́gbẹ̀ẹ́ ìmọ̀ ìṣàkóso.
Ó ṣe ìdánwò ní àṣeyọrí fún "MTV Shuga" ní ọdún 2015 níbití wọ́n ti fun ní ipa “Faa”. Ó tọ́ka sí Mo Ábúdù tó kọ láti ní ìgbàgbọ́ nínu ara rẹ̀ gẹ́gẹ́ bi ẹni tí ó ṣe pàtàkì fún àṣeyọrí náà. Ní ọdún 2015 ó ṣe àfihàn nínu apá kínní "Indigo", "Inevitable" àti "The Other Me". Ní ọdún 2017 ó kópa nínu fíìmù "Missing".
Àwọn fíìmù tí ó ti ní lórúkọ rẹ̀ kún "Moms at War," "Phases" (NdaniTV), "The Men's Club", àti "Africa Magic Forbidden".
Ọládipúpọ̀ jẹ́ ọ̀kan lára àwọn tí wọ́n sì n kópa lọ́wọ́ nínu MTV Shuga nígbà tí eré náà dín kù sí eré oníṣókí tí wọ́n pe àkọ́lé rẹ̀ ni "MTV Shuga Alone Together," èyí tí n ṣe àlàyé àwọn ìṣòro Coronavirus ní Oṣù Kẹẹ̀rin Ọdún 2020. Eré náà jẹ́ gbígbé sáfẹ́fẹ́ fún ọgọ́ta àṣálẹ́, àwọn alátìlẹyìn rẹ̀ sì pẹ̀lú Àjọ Ìlera Àgbáyé. Eré náà dá lóri Nàìjíríà, Gúúsù Áfríkà, Kẹ́nyà àti Cote D'Ivoire àti pé ṣíṣe rẹ̀ wáyé pẹ̀lú ìbáraẹnisọ̀rọ̀ àwọn olùkópa eré lóri ẹ̀rọ ayélujára. Gbogbo yíya àwòrán eré náà sì wáyé látọwọ́ àwọn òṣèré fúnrawọn. Lára wọn ni Jemima Osunde, Lerato Walaza, Sthandiwe Kgoroge, Uzoamaka Aniunoh àti Mohau Cele.
Ọ̀rọ̀-ìṣe
Àpẹẹrẹ: Wálé jẹ iṣu (jẹ ni ọ̀rọ̀ ìṣe nínú gbólóhùn yìí)  https://en.m.wikipedia.org/wiki/Verb.
Kòfowórọlá Adémọ́lá
Olorì Kòfowórọlá Adémọ́lá tí a tún mọ̀ sí Kòfowórọlá Aina Adémọ́lá àti Arábìnrin Adémọ́lá tí ó gboyè Order of the British Empire, (MBE), MFR, OFR ni wọ́n bí lọ́jọ́ kọkànlélógún oṣù karùn-ún ọdún 1913, tí ó sìn kú lọ́jọ́ kẹẹ̀ẹ́dógún oṣù karùn-ún ọdún 2002 jẹ́ olùkọ́ ọmọ Nàìjíríà òun ni Ààrẹ àkókò ti àjọ ẹgbẹ́ obìnrin, National Council of Women Societies lórílẹ̀-èdè Nàìjíríà, òun náà sìn ni adarí ẹgbẹ́ obìnrin náà láti ọdún 1958 sí 1964. Òun ni obìnrin adúláwọ̀ àkọ́kọ́ tí ó kàwé gboyè dìgírì ní Oxford University bákan náà, ó jẹ́ oǹkọ̀wẹ́ àwọn ọmọdé.
Wọ́n bí kòfó sí ẹbí amọ̀fin àti ọmọba Eric Ọláwọ̀lú Moore ti ìlú Ẹ̀gbá, pẹ̀lú aya rẹ̀, Aida Arabella, tí ó jẹ́ ọmọ Scipio Vaughan àti ìran Cherokee. Ó jẹ́ ìbátan Oyinkánsọ́lá Àbáyọ̀mí àti Olorì Charlotte Ọbasá. Ó lo ìdajì ìgbé-ayé rẹ̀ ní Èkó àti ìlàjì tó kù ní United Kingdom. Adémọ́lá kàwé ní ilé-ìwé àwọn obìnrin C.M.S. Girls School, ní ìlú Èkó; Vassar College, ní New York; Portway College, ní ìlú Reading, àti St. Hugh's College, ní Oxford láti ọdún 1931 sí 1935. Ó kàwé gbàwé ẹ̀rí dìgírì nínú ìmọ̀ olùkọ́ni àti èdè Gèésì ní Yunifásítì Oxford, nígbà tí ó wà ní Oxford, ó kọ̀wé ìtàn olójú-ewé mọ́kànlélógún nípa ìgbé-ayé Margery Perham láti ṣe àtakò àṣìkọ ìwé ìtàn àwọn òyìnbó nípa Áfíríkà, ó kọ nípa ìtàn ìgbà èwe rẹ̀ gẹ́gẹ́ bí í àmúlùmálà àṣà ìbílẹ̀ àti òkèèrè.
Bí ó ti lẹ̀ jẹ́ pé kò sọ nípa ìwà ẹlẹ́yàmẹ̀yà tí wọ́n hù sí í nígbà tí ó wà ní orílẹ̀-èdè Gèésì, ṣùgbọ́n, ó fi ìbínú àwọn ìwà yìí hàn nígbà tí wọ́n bú u ní oríṣiríṣi èébú ẹlẹ́yàmẹ̀yà. Kòfowórọlá padà sí Nàìjíríà lọ́dún 1935 tí ó sìn gba iṣẹ́ olùkọ́ ní ilé-ìwé Queens College ní ìlú Èkó. Nígbà tó wà ní Èkó, ó kópa nínú ọ̀pọ̀lọpọ̀ ẹgbẹ́ obìnrin pàápàá jùlọ YWCA.
Lọ́dún 1939, ó fẹ́ ọmọba Adétòkunbọ̀ Adémọ́lá, òṣìṣẹ́ ìjọba lọ́kọ, wọ́n sìn bímọ márùn-ún Gẹ́gẹ́ bí ìyàwó ọmọba nílẹ̀ Yorùbá, ó lẹ́tọ̀ọ́ sí ìgbé-ayé "Olorì", àti pàṣẹ, òun fún ara rẹ̀ jẹ́ "ọmọba", ṣùgbọ́n nítorí pé ọkọ rẹ̀ jẹ́ alàgbà ìjọ, ló fà á tí wọ́n fi ń pè é ní Ìyáàfin Adémọ́lá, tí gbogbo ènìyàn mọ̀ ọ́ sí.
Nígbà tó yá, iṣẹ́ gbé ọkọ rẹ̀ lọ sí ìlú Warri àti Ìbàdàn, gbogbo àwọn ìlú wọ̀nyí ni Kòfowórọlá tí jọ ní àjọṣe pọ̀ tó lóòrì pẹ̀lú àwọn ẹgbẹ́ obìnrin.
Wọ́n ṣe àtẹ̀jáde ìwé-ìtàn ìgbésí-ayé Kòfowórọlá Adémọ́lá àti àwòrán Gbemi Rosiji tí wọ́n pè ní "Portrait of a Pioneer" lọ́dún 1996.
Peggy Ovire
Peggy Ovire Enoho tí gbogbo ènìyàn mọ̀ sí Peggy jẹ́ olùgbéré-jáde, òṣèré àti módẹ́ẹ̀lì ọmọ orílẹ̀-èdè Nàìjíríà òun ni ó gba amì-ẹ̀yẹ fún "“Òṣèrébìnrin tí ọjọ́ iwájú rẹ̀ dára jùlọ ti (English)”" níbi ayẹyẹ City People Entertainment Awards ti ọdún 2015.
Ovire jẹ́ ọmọ ìlú Ughelli ní Ìpínlẹ̀ Delta, àmọ́ wọ́n bi sí Ìpínlẹ̀ Èkó òun ni àníkẹ́yìn àwọn òbí rẹ̀. Ó lọ sí ilé-ẹ̀kọ́ alákọ̀ọ́bẹ̀rẹ̀ ti ìlú Ìtìrẹ́ ní agbègbè Súrùlérè àti ilé-ẹ̀kọ́ oníwé mẹ́wàá ti Ansarudeen ní ìlú Súrùlérè kan náà ní Ìpínlẹ̀ Èkó  Ó lọ sí ilé-ẹ̀kọ́ Fásitì ti Ìpínlẹ̀ Delta tí ó wà ní ìlú (Abraka), àmó tí kò parí níbẹ̀. Ó padà sí ilé-ẹ̀kọ́ fásitì ti Ambrose Alli láti parí ẹ̀kọ́ rẹ̀ nínú ìmọ̀ Okòwò àti ìṣúná.
Ṣáájú kí Ovire tó di ìlú-mòọ́ká nínú Nollywood, ó ti kọ́kó ń ṣiṣẹ́ gẹ́gẹ́ bí módẹ́ẹ̀lì. Ovire ṣe àlàyé nínú ìfọ̀rọ̀nwánilẹ́nu wò kan pẹ́lú Ìwé-ìròyìn Yhe Puch wípé eré òun àkọ́kọ́ ni Uche Nancy gbé jáde . Ó dinlààmì-laaka nínú iṣẹ́ rẹ̀ gẹ́gẹ́ bí òṣèré nígbà tí ó kópa nínú eré àtìgbà-dégbà onípele ti àkọ́lé rẹ̀ ń jẹ́ Husbands of Lagos tí wọ́n ma ń ṣàfihàn rẹ̀ lórí àwọn ẹ̀rọ amóhù-máwòrán ilẹ̀ Nàìjíríà.
Ovire gba amì-ẹ̀yẹ ti Òṣèrebìnrin tí ọjọ́ iwájú rẹ̀ dára jùlọ ní ọdún 2015 nínú ayẹyẹ City People Entertainment Awards.
Yàtọ̀ sí wípé ó jẹ́ òṣèré, Òvíre tún jẹ́ olùgbéré-jáde tí ó sì gbé àwọn eré bí "Ufuoma", "Fool Me Once", àti " The Other Woman" jáde.
Charlotte Ọlájùmọ̀kẹ́ Ọbasá
Charlotte Ọlájùmọ̀kẹ́ Ọbasá tí orúkọ abilékọ rẹ̀ ń jẹ́ Blaize, ní wọ́n bí ní Ọjọ́ keje oṣù kìíní ọdún 1874, tí ó sìn kú lọ́jọ́ kẹtàlélógún ọdún 1953 jẹ́ gbajúmọ̀ Afowóṣàánú ọmọ orílẹ̀-èdè Nàìjíríà. Ó jẹ́ ọmọ bíbí pàràkòyí oníṣòwò R.B. Blaize àti ìyàwó rẹ̀ tí ó jẹ́ oníwòsàn Òrìṣàdípẹ̀ Ọbasá.
Charlotte Ọlájùmọ̀kẹ́ Ọbasá jẹ́ ọmọ Saro tí wọ́n bí sí ìdílé gbajúmọ̀ òṣèlú àti ọlọ́rọ̀, Richard Beale Blaize, àti aya rẹ̀, Emily Cole Blaize. O lo ìgbà èwe rẹ̀ ni ìlú Èkó, níbi tí bàbá rẹ̀ ti jẹ́ olùdásílẹ̀ ìwé-ìròyìn tí wọ́n pè ní "The Lagos Times and Gold Coast Colony Advertiser" àti "The Lagos Weekly Times". Ó kàwé gidi gan-an. Ó kọ́kọ́ kàwé ní ilé-ìwé Anglican Girls' School ní Èkó,lẹ́yìn náà, ó sọdá lọ kàwé sí i lókè òkun lórílẹ̀-èdè England
Lọ́dún 1902, ó fẹ́ Ọmọba Sàró, Ọmọba Òrìṣàdípẹ̀ Obasá. Odidi ilé tuntun ni bàbá rẹ̀ fi fún wọn ní ẹ̀bùn ìgbéyàwó. Ọmọ márùn-ún ni wọ́n bí fún ara wọn.
Ó jẹ́ ìbátan Kòfowórọlá Adémọ́lá Ọlájùmọ̀kẹ́ jẹ́ oníṣòwò àti pàràkòyí afowóṣàánú tó ṣáájú ìjà fún ẹ̀tọ́ àti ìkàwé ọmọ obìnrin. Nítorí akitiyan rẹ̀ ni wọ́n fi dá ilé-ìwé àwọn obìnrin tí wọ́n pè ní Lagos School for Girls tí ó wà di Wesleyan Girls' High School silẹ lọ́dún 1907, lórí ilẹ̀ tí ó yá wọn. Lọ́dún 1913, ó ṣe ìdásílẹ̀ ilé-iṣẹ́ awakọ̀ àkọ́kọ́ sílẹ̀ ní ìlú Èkó tí ó pè ní "Anfani" Bus Service, nígbà náà, ó ní ọkọ̀ Àjàgbé mẹ́ta, ọkọ̀ ayọ́kẹ́lẹ́ taasí mẹ́ta àti ọkọ̀ èrò, bọ́ọ̀sì mẹ́fà kí ó tó di ọdún 1915.
Lọ́dún 1914,ó wà lára àwọn tí wọ́n dá ẹgbẹ́ Ògbóni ìgbàlódé Reformed Ogboni Fraternity sílẹ̀. Òun ni ó kọ́kọ́ joyè Ìyá Àbíyè nínú ẹgbẹ́ náà lọ́dún kan náà.
Ó tà téru nípàá lọ́dún 1953.
Kenneth Okolie
Kenneth Obinna Okolie tí wọ́n bí ní ọjọ́ kọkànlélógún oṣù Kẹjọ ọdún 1984, jé òṣèré orí-ìtàgé, módẹ́ẹ̀lì tí ó sì ti fìgbà kan jẹ́ Ọ̀gbẹ́ni Nàìjíríà nígbà kan rí látàrí ipa rẹ̀ nínú iṣẹ́ módẹ́ẹ̀lì ní ọdún 2010. O tún gba àmì-ẹ̀yẹ tí ayẹyẹ " City People Entertainment Awards" gẹ́gẹ́ bí " Òṣéré amúgbá-lẹ́gbẹ̀ẹ́ tí ó pérégedé jùlọ" ní ọdún 2015
Okolie jẹ́ ọmọ bíbí ìlú Ihiala ní  Ìpínlẹ̀ Anambra. Òun ni ó jẹ́ àkọ́bí àti àkọ́já ewé àwọn òbí rẹ̀. Ó kàwé jáde nílé ẹ̀kọ́ Valley View University ní orílẹ̀-èdè Gánà.
Ṣáájú kí Okolie tó di ìlú-mọ̀ọ́ká nínu ilé-iṣẹ́ Nollywood, ó ti bẹ̀rẹ̀ bí Módẹ́ẹ̀lì.ní ọdún 2006. O se alaye wipe sise Módẹ́ẹ̀lì kìí ṣe ohun tí ó wù òun láti ọkàn wá nítorí wípé òun sin ọ̀rẹ́ òun kan lọ sí ibùdó ìfihàn náà ni kí wọ́n tó fi iṣẹ́ náà lọ òun tí òun sì gbà làti ṣiṣẹ́ náà. Òun yege nínú ìfihàn náà tí wọ́n sì yan òun láti kópa nínú ìdíje ní ọdún 2006. Ní ọdún 2010, Ó tún kópa nínú ìdìje tí ó mu gba àmì-ẹ̀yẹ Ògbéni Nàìjíríà. Okolie tún kópa nínú ìfihàn Ọkùnrin tí ó dára jùlọ ní àgbàyé, tí ó sì gba ipò kejì. Ó tún dara pọ̀ mọ́ wọn àwọn òṣèré orí-ìtàgé ní orílẹ̀-èdè Nàìjíríà ní ọdún 2011.
Okolie gba àmì-èyẹ ti City People Entertainment Awards fùn "Òṣèrékùnrin amúgbálẹ́gbẹ́ tí ó peregedé jùlọ".
Okolie śe ìgbèyáwó pẹ̀lú arábìnrin Nwaka Jessica ní ọdún 2017, wọ́n sì bímọ ní ọdún 2019.
Okolie rin ìrìn-àjò lọ sí ìlú Owerri tí ó jẹ́ olú-ìlú fún Ìpínlẹ̀ Imo láti lọ ya sinimá kan pẹ̀lú àwọn òṣèré akẹgbẹ́ rè kan Nkiru Sylvanus. Wọn fi léde wípé àwọ́n ajínigbé jí Okolie àti Nkiru Sylvanus gbé ní ọjọ́ kẹẹ̀dógún oṣù Kejìlá, tí wọ́n sì ń bèrè fún ọgọ́rùn ùn mílíọ̣́nù (₦100,000,000) kí wọ́n tó fi àwọn òṣèré méjèèjì yí sílẹ̀. Àwọn ajínigbé náà dá Okolie àti ẹnìkejì rẹ̀ Nkiru Sylvanus sílè lẹ́yìn ọjọ́ kẹfà tí wọ́n ti jí wọn gbé ní déédé agogo mẹ́wàá àbọ̀ alẹ́. Àmọ́ iye tí àwọn ajínigbé náà gbà kí wọ́n tó dá wọn sílẹ̀ kò hàn sí ẹnìkẹ́ni.
Toks Olagundoye
Ọlátòkunbọ̀ Susan Ọlasobunmi Àbẹ̀kẹ́ Ọlágùndóyè (tí a bí ní 16 Oṣù Kẹẹ̀sán Ọdún 1975) jẹ́ òṣèré ọmọ orílẹ̀-èdè Nàìjíríà. Ó gbajúmọ̀ fún ipa rẹ̀ bi Hayley Shipton nínu "Castle" àti Jackie Joyner-Kersee nínu eré aláwàdà ABC TV kan tí a mọ̀ sí "The Neighbors"
A bí Ọlátòkunbọ̀ Susan Olasobunmi Àbẹ̀kẹ́ Ọlágùndóyè ní ìlú Èkó. Ìyá rẹ̀ jẹ́ ọmọ orílẹ̀-èdè Nọ́rwèy tí bàbá rẹ̀ sì jẹ́ ọmọ orílẹ̀-èdè Nàìjíríà. Ó ní ètò-ẹ̀kọ́ rẹ̀ ní Nàìjíríà, Swítsàlandì, àti Ilẹ̀gẹ̀ẹ́sì. Ó gba oyè-ẹ̀kọ́ ní ìtàgé láti Ilé-ẹ̀kọ́ Smith College.
Ọlágùndóyè ṣe ìfihàn àkọ́kọ́ rẹ̀ lóju amóhù-máwòran fún ti eré tẹlifíṣọ̀nù àti sinimá àgbéléwò ní ọdún 2002 nínu eré tẹlifíṣọ̀nù tí àkọ́lé rẹ̀ jẹ́ "The Education of Max Bickford"; àti fíìmù "Brown Sugar". Ní ọdún 2001, ó kópa nínu eré orí ìpele kan, "Saint Lucy's Eyes", ní àjọṣepọ̀ pẹ̀lú Ruby Dee. Ní ọdún 2005, ó ṣe àjọdásílẹ̀ ilé-iṣé ìtàgé kan tí wọ́n pè ní "Three Chicks Theatre", èyítí ó ṣe àgbéjáde eré Andrea Lepcio kan, "One Nation Under" ní ọduń 2008. Ọlágùndóyè ti ní ìfihàn àlejò nínu àwọn eré bi "Ugly Betty", "Law & Order", "CSI: NY", "Switched at Birth", "NCIS: Naval Criminal Investigative Service" àti "Prime Suspect". Àwọn fíìmù míràn tí ó ní lórúkọ rẹ̀ pẹ̀lú "A Beautiful Soul", "Come Back to Me", "Absolute Trust" àti "The Salon".
Ní ọdún 2012 Ọlágùndóyè jẹ́ olùkópa dédé nínu eré aláwàdà ABC kan "The Neighbors", níbi tí ó ti kó ipa Jackie Joyner-Kersee títí di ìgbà tí eré náà fi jẹ́ fífagilé ní ọdún 2014. Lẹ́hìn náà ni ó tún ní àwọn ipa nínu àwọn eré tẹlifíṣọ̀nù méjì kan tí wọ́n ṣe fún ìwádì: "Feed Me", ní àjọṣepọ̀ pẹ̀lú Mary-Louise Parker fún ilé-iṣẹ́ NBC; àti "Salem Rogers" ti Ámázọ̀n, ní àjọṣepọ̀ pẹ̀lú Leslie Bibb. Ọlágùndóyè darapọ̀ mọ́ àwọn olùkópa ti eré aláwàdà ti ABC kan, "Castle" ní ọdún 2015 gẹ́gẹ́ bi olùkópa déédé fún ipa ti Hayley Shipton.
Àtòjọ àwọn obìnrin agbábọ́ọ̀lù-àfẹsẹ̀gbá ọmọ Nàìjíríà lókè òkun
Èyí ni Àtòjọ àwọn obìnrin agbábọ́ọ̀lù-àfẹsẹ̀gbá ọmọ Nàìjíríà lókè òkun
Nkiru Sylvanus
Nkiru Sylvanus tí wọ́n bí ní ọjọ́ Kọkànlélógún oṣù Kẹ́rin ọdún 1982, jẹ́ òṣèré àti olóṣ̀èlú. Ó tí kópa nínú eré tí ó tó àádójé tí ó sì ti gba àmì-ẹ̀yẹ tí Africa Magic Viewers Choice Awards fún "Òṣèré léwájú tí ó peregedé jùlọ" nínú ayẹyẹ Africa Movie Academy Awards.
Wọ́n bí Sylvanus ní ìlú Osisioma, ní Ìpínlẹ̀ Abia. Ó lọ sí ilé-ẹ̀kọ́ alákòọ́bẹ̀rẹ̀ ti Ohabiam àti ilé-ẹ̀kọ́ girama ní agbègbè kan náà. Ó sì lọ sí ilé-ẹ̀kọ́ Fásitì gbogbonìṣe ti Ìpínlẹ̀ Enugu tí ó kẹ́kọ́ gboyè nínú ìmọ̀ ìbára-ẹní-sọ̀rọ̀.
Sylvanus bẹ̀rẹ̀ eré ṣíṣe ní dédé ọmọ ọdún mẹ́tàdínlógún ní ọdún 1999. Ó ti kópa nínú eré tí ó tó àádóje. Ó ti fara hàn nínú ìwé-ìròyìn The Guardian's ní ọdún 2017 àti 2018 gẹ́gẹ́ bí "Gbajúmọ jùlọ lórí ìwé-ìròyìn".
Ní ọdún 2011, wọn yàn án Sylvanus sí ara àwọn ìgbìmọ̀ tí Gómìnà Rochas Okorocha gégẹ́ bí olùbádámọ̀ràn sí Ìpìnlẹ̀ Èkó lórí ọ̀rọ̀ àwùjọ.
Wọ́n jí Sylvanus gbé ní ọjọ́ kẹẹ̀dógún oṣù Kejìlá ọdún 2012 tí àwọn ajínigbé náà sì bèrè fún ọgọ́rún mílíọ́nù náírà ( ₦100,000,000) gẹ́gẹ́ bí ìwé-ìròyìn Vanguard tí sọ ṣáájú kí wọ́n tó dá wọn sílẹ̀. It was reported by Nigerian media houses that on December 21, 2012 at 10:30pm, Sylvanus was released from her kidnappers.Ní ọdún 2014, Sylvanus ṣe ìgbéyàwó pẹ̀lú Stanley Duru, àmọ́ wọ́n pín yà ní ọdún 2019.
Mercy Akide
Mercy Akide Udoh tí wọ́n bí lọ́jọ́ kẹrìndínlọ́gbọ̀n oṣù kẹjọ ọdún 1975 ní ìlú Port Harcourt, jẹ́ agbábọ́ọ̀lù-àfẹsẹ̀gbá obìnrin fún Nàìjíríà tẹ́lẹ̀.
Mercy bẹ̀rẹ̀ sí ní gbá bọ́ọ̀lù nígbà tí ó wà lọ́mọ ọdún márùn-ún pẹ̀lú ẹ̀gbọ́n rẹ̀ ọkùnrin, Seleipiri àti àbúrò rẹ̀ Ipali ní pápá erùpẹ̀ ti Bundu Waterside, lẹ́bàá ọgbà ẹwọ̀nPort Harcourt. Láti ọdún méjìlá ni wọ́n ti rí ẹ̀bùn eré ṣíṣá rẹ̀ ní ilé ìwé Rosary Secondary School, ní Port Harcourt. Ó jẹ́ akópa nínú ìdíje eré sísá ẹlẹ́mìnín gúngùn tí ìwọ̀n mítà ọ̀ọ́dúnrún (400), 800m àti 1500m pẹ̀lú àwọn tó jù ú lọ. Bẹ́ẹ̀ náà, ó pegedé nínú ìdíje ẹyin orí tábìlì, ṣùgbọ́n bọ́ọ̀lù-àfẹsẹ̀gbá ló ti gbajúmọ̀ jùlọ.
Mercy gba orúkọ ìnagijẹ rẹ̀ "Ske" lédè abínibí wọn, tí ó túmọ̀ sí ọ̀pẹ́lẹ́ńgẹ́ nígbà tí ó máa ń gbá bọ́ọ̀lù pẹ̀lú àwọn ọmọkùnrin tí wọ́n jù ú lọ. Lára àwọn olólùfẹ́ rẹ̀ ni gbajúmò agbábọ́ọ̀lù-àfẹsẹ̀gbá Chidi Odiah, ẹni tí ó ń gba bọ́ọ̀lù jẹun fún ìkọ̀ agbábọ́ọ̀lù-àfẹsẹ̀gbá CSKA Moscow tẹ́lẹ̀.  Lẹ́yìn àwọn ìgbìyànjú rẹ̀ ní Port Harcourt, Mercy dèrò Èkó láti tẹ̀ síwájú nínú ẹ̀kọ́ àti bọ́ọ̀lù gbígbá. Èkó ló ti dara pọ̀ mọ́ ikọ̀ ẹgbẹ́ agbábọ́ọ̀lù-àfẹsẹ̀gbá obìnrin Àwọn Omidan Jẹ́gẹ́dẹ́ (Jegede Babes) pẹ̀lú ìrànlọ́wọ́ Ọmọbabìnrin Bọ́lá Jẹ́gẹ́dẹ́
Destiny Etiko
Destiny Etiko tí wọ́n bí lọ́jọ́ Kejìlá oṣù kẹjọ ọdún 1989 jẹ́ gbajúmọ̀ Òṣẹ̀rẹ́bìnrin ọmọ orílẹ̀-èdè Nàìjíríà tí ó ti gba àmìn ẹ̀yẹ Òṣẹ̀rẹ́bìnrin tí ó ń dàgbà jù lọ ní àgbàlá sinimá àgbéléwò lédè Òyìnbó ti "City People Movie Award for most Promising Actress (English)" ní City People Entertainment Awards lọ́dún 2016.
Wọ́n bí Etiko sí abúlé kékeré kan tí ó ń jẹ́ Udi, ní Ìpínlẹ̀ Enugu lórílẹ̀ èdè Nàìjíríà. Ẹ̀yà ìgbò ni wọ́n. Etiko kàwé àkọ́bẹ̀rẹ̀ àti garama rẹ̀ ní Ìpínlẹ̀ náà tí ó sìn gbàwé ẹ̀rí, "First School Leaving Certificate" àti "West African Senior School Certificate." Ó kàwé gbàwé ẹ̀rí dìgírì nínú ìmọ̀ iṣẹ́ tíátà ní yunifásítì ti Nnamdi Azikiwe University, ní ìlú Awka.
Etiko bẹ̀rẹ̀ iṣẹ́ sinimá àgbéléwò lọ́dún 2011. Ó di gbajúmọ̀ òṣẹ̀rẹ́ nígbà tí ó kópa nínú sinimá àgbéléwò kan tí àkọlé rẹ̀ ń jẹ́ " Idemili" tí gbajúgbajà olóòtú sinimá àgbéléwò, Ernest Obi ṣe lọ́dún, ṣùgbọ́n tí kò tètè jáde títí di ọdún 2014. but was not released until 2014. Ipa tí ó kó nínú sinimá àgbéléwò náà mú un wà nínú àwọn adíje àmì ti City People Entertainment Awards. Kí ó tó kópa nínú sinimá àgbéléwò "Idemili", Etiko ti kópa ráńpẹ́ nínú ọ̀pọ̀lọpọ̀ àwọn sinimá àgbéléwò
Ilé iṣẹ́ aṣẹ̀ṣọ́ irun, "Kesie Virgin Hair" gbà á gẹ́gẹ́ bí aṣojú wọn lọ́dún 2019.
Sani Musa Danja
Sani Musa Abdullahi, tí wọ́n tún mọ̀ sí Sani Danja tàbí Danja tí wọ́n bí ní ogúnjọ́ oṣù Kẹrin ọdún 1973 jẹ́ òṣèré orí-ìtàgé, olùgbéré-jáde, alájótà àti olórin ọmọ orílẹ̀-èdè Nàìjíríà . Ó kópa nínú àwùjọ Kannywood àti Nollywood. Ní oṣù Kẹ́rin ọdún 2018, tí ó jẹ́ " Etsu Nupe" , Yahaya Abubaka, wé láwàní fun gẹ́gẹ́ bí "Zakin Arewa".
Ó bẹ̀rẹ̀ iṣẹ́ rẹ̀ eré ìtàgé Hausa ní ọdún 1999 nínú eré "Daliba".  Danja ti gbé àwọn eré ó sì ti darí àwọn eré bíi: "Manakisa", "Kwarya tabi Kwarya", "Jaheed", "Nagari"," Wasiyya", "Harsashi", "Gidauniya", "Daham", "Jarida", "Matashiya", àti àwọn mìíràn. Danja di ìlú-mòọ́ká ní ọdún 2012 nínú eré " Daughter of the River".
Sani ti kópa nínú eré , ó sì ti gbé eré jáde ó sì ti darí eré Kannywood àti Nollywood. Lárà rẹ̀ ni :
Aisha Yesufu
Aisha Yusufu (tí a bí ní ọjọ́ kejìlá oṣù kejìlá ọdún 1973 ní Ipinle Kano) jẹ́ ajàfẹ́tọ̀ ọ́ ọmọ ènìyàn, ọmọ orílẹ̀-èdè Nàìjíríà àti alábàṣiṣẹ́pọ̀ ẹgbẹ́ tí ó ń polongo fún ìdápadà àwọn ọmọ obìnrin wa (Bring Back Our Girls Movement), èyí tí í ṣe ẹgbẹ́ alágbàwí tí ó ń pe Ìjọba sí àkíyèsi lórí í àwọn ọmọbìnrin tí ó lé ní igba láti ilé-ẹ̀kọ́ sẹ́kọ́ńdìrì ti Chibok ní orílẹ̀-èdè Nàìjíríà tí àwọn ẹgbẹ́ oníjàgídíjàgan Boko Haram jí gbé ní ọjọ́ kẹrìnlá oṣù kẹrin ọdún 2014. Yesufu wà lára àwọn obìnrin tí wọ́n ń fi ẹ̀rónú hàn ní ilé Ìgbìmọ̀ Aṣòfin ti orílẹ̀-èdè Nàìjíríà, èyí tí ó wà ní Abuja, Olú-ìlú Nàìjíríà, ní ọgbọ̀n ọjọ́ oṣù kẹrin, ọdún 2014.
Yesufu tún wà lára àwọn tí ó léwájú nígbà tí àwọn ọ̀dọ́ orílẹ̀-èdè Nàìjíríà ń pè fún fífòpin sí SARS (END SARS), èyí tí ó ń pe àkíyèsi si àṣejù tí ẹ̀yà kan nínú iṣé ọlọ́pàá orílẹ̀-èdè Nàìjíríà tí wọ́n ń pè ní Special Anti Robery Squad (SARS) ń ṣe. Yesufu sọ wípé òun kò ní fi ìjà kíkéde ìfòpin sí àwọn ọlọ́pàá SARS ní orílẹ̀-èdè Nàìjíríà sílẹ̀ fún àwọn ọmọ òun.
Ipinle Kano, níbi tí wọ́n bí Yesufu sí ná à ni wọ́n tí tọ ọ dàgbà. Yesufu ní ìrírí lórí i ìṣòro tí ó wà nínú n kí ènìyàn jẹ́ ọmọbìnrin ní àyíká tí kò fibẹ́rẹ̀ sí ìmọ̀ ẹ̀kọ́. Nínú ọ̀rọ̀ rẹ tí ó sọ, ó wípé "Nígbà tí mo wà ní ọmọ ọdún mọ́kànlá, ń kò ní àwọn ọmọbìnrin kankan ní ọ̀rẹ́ nítorí pé gbogbo wọn ni wọ́n ti gbé níyàwó, ṣùgbọ́n nítorí mo fẹ́ ní ìmọ̀ ẹ̀kọ́ ni mo ṣe kúrò ní agbègbè tí kò lajú." Aisha Yusufu tún sọ wípé ọ̀pọ̀lọpọ̀ nínú àwọn ọmọ tí àwọn ẹlẹgbẹ́ òun bí ti fẹ́rẹ̀ tún má a bí ọmọ nígbàtí òun ṣe ìgbéyàwó ní ọmọ ọdún mẹ́rìnlélógún.
Yesufu àti ọkọ rẹ̀ tí orúkọ rẹ̀ ń jẹ́ Aliu, ẹni tí ó ṣe ìgbéyàwó pẹ̀lú rẹ ní ọdún 1966, ni wọ́n bí ọmọ méjì tí orúkọ wọn ń jẹ́ Amir àti Aliyah.
Wùnmí Mosákú
Ọláwùnmi Mosákú tí gbogbo ènìyàn mọ̀ sí Wùnmí Mosákú tí wọ́n bí lọ́dún 1986 jẹ́ gbajúmọ̀ òṣẹ̀rẹ́bìnrin àti olórin ọmọ bíbí orílẹ̀-èdè Nàìjíríà tí ó tún jẹ́ ọmọ orílẹ̀-èdè Gẹ̀ẹ́sì. Ó di gbajúmọ̀, ìlúmọ̀ọ́ká nípa ipa tó kó nínú ètò kan lórí ìkànnì BBC Two gẹ́gẹ́ bí ẹ̀dá-ìtàn Joy nínú ètò tí wọ́n pè ní "Moses Jones" lọ́dún 2009 àti ètò Holly Lawson ní ìkànnì ITV nínú ètò Vera lọ́dún 2011 sí 2012. Ó gbà àmìn ẹ̀yẹ ti British Academy Television Award (BAFTA) gẹ́gẹ́ bí amúgbalẹ́gbẹ̀ẹ́ òṣẹ̀rẹ́bìnrin tó dáńgájíá jùlọ fún ipa tó kó gẹ́gẹ́ bí Gloria Taylor nínú eré orí tẹlífíṣàn tí wọ́n pè àkọlé rẹ̀ ní Dámilọ́lá Our Loved Boy lọ́dún 2016. Lọ́dún 2019, ó tún di ìlúmọ̀ọ́ká nínú eré mìíràn tí wọ́n pe àkọlé rẹ̀ ní Luther.
Wọ́n bí Mosákú sí Nàìjíríà kí ó tó dèró ìlú Manchester lórílẹ̀-èdè England nígbà tó Wà lọ́mọ ọdún kan péré. Ó kàwé ní Trinity Church of England High School]] àti Xaverian Sixth Form College. Bẹ́ẹ̀ náà, ó kọrin fún ọdún mọ́kànlá gbáko fún Manchester Girls Choir. Ọ̀jọ̀gbọ́n ni àwọn òbí rẹ̀ méjèèjì ní Nàìjíríà ṣùgbọ́n tí wọn kò lè tẹ̀ síwájú nínú iṣẹ́ kan náà ní Òkè òkun. Nítorí ìdí èyí, ìyá rẹ̀ bẹ̀rẹ̀ òwò káràkátà nílùú òyìnbó, tí bàbá rẹ́ sìn padà sí Nàìjíríà .
Abiodun Koya
Abiodun (Abby) Koya (A bí ní ọjọ́ kejìlélólógún Oṣu kejìlá ọdún 1980) ó jẹ́ ọmọ abínibí ìlú Nàijíríà, ó jẹ́ olórin aláìlẹ́gbẹ́, akọrin, akewi, òṣèré, ònkọ̀wé ati onínúrere tí ó tẹ̀dó sí ìlú Amẹrika .
Ó jẹ́ ọkán nínú awọ́n ọ̀jọ̀gbọ́n akọrin tín se abínibí ìlú Áfíríkà tó gba ẹ̀kọ́ orin aláìlẹ́gbẹ́. Wọ́n pèé ni akọrin àwọn àarẹ àti Ọba. Abiodun Koya tí korin ní White House, níbi àwọn ìfíníjóyè àarẹ ati ni Apejọ National Democratic. A bíi ní Ìpínlẹ̀ Ògùn ti Nàijíríà, bàbá rẹ̀ gbàá níyànjú lórí orin nípa ṣíṣe àfíhàn orin aláìlẹ́gbẹ́ fun u ní ọmọ ọdún mẹ́ta, Koya nifẹ sí orin nígbàtí ó di ọmọ ọdún mẹ́fà, ó ma ń ta violin, ó sì maa n kọrin aláìlẹ́gbẹ́ ní ilé ijọsin. Ó kúrò ní ìlú Nàijíríà ní ọdun 2001 lọ sí Amẹrika níbití ó ti kẹkọọ Ìṣàkóso Ìṣòwò ní Ilé-ẹkọ́ gíga District of Columbia, Washington, DC. Ó tẹ̀síwájú láti kọ́ ẹ̀kọ́ orin fún àléfà óyè rẹ̀ ní Ilé-ẹkọ́ gíga Kátólíkì, Washington. DC
Nígbàtí ó n kọrin fún diẹ nínú àwọn ólùdarí gbajúgbajà àgbáyé ní òde òní, á ti ṣe àpèjúwe rẹ̀ bi ọ̀kan nínú àwọn ohùn tí ó dára jùlọ ní àgbáyé. Ó ti kọrin káàkiri àgbáyé fún ọ̀pọ̀lọpọ̀ àwọn ólùdarí àgbáyé pẹ̀lú àwọn àarẹ ati ọba, àwọn íkọ̀, ati àwọn ọmọ ilé-ìgbìmọ̀ ijọ́bá. Ní ọdún 2009 ó ṣe àgbéjáde àkjopọ̀ tí àwọn éwì ìfẹ́ rẹ̀ tí a pè ní "Ìṣesí Ọmọ ọba-bìnrin".
Koya jẹ́ olórí Àjọ ẹ̀bùn, ó sì maa n ṣe àwọn iṣẹ́ ìtọ́ni. Àjọ ẹ̀bùn rẹ̀ n pèse àwọn síkọ́láshípù fún àwọn ọmọbìrin ní ọ̀pọ̀lọpọ̀ àwọn orílẹ́-èdè Áfíríkà.
Gloria Bámilóyè
Gloria Olúṣọlá Bámilóyè tí wọ́n bí lọ́jọ́ kẹrin oṣù kejì ọdún 1964 jẹ́ gbajúmọ̀ olùdarí, Olóòtú Òṣerébìnri sinimá àgbéléwò, àti ònítíátà ọmọ bíbí ìlú Iléṣà ní Ìpínlẹ̀ Ọ̀ṣun lórílẹ̀-èdè Nàìjíríà. She is a co-founder of "Mount Zion Drama Ministry".
Wọ́n bí Gloria sí ìlú Iléṣà ní Ìpínlẹ̀ Ọ̀ṣun lórílẹ̀ èdè Nàìjíríà lọ́dún 1964. Ó kẹ́kọ̀ọ́ láti di olùkọ́ ní Divisional Teachers Training College ní ìlú Ìpetumọ̀dù. Òun àti ọkọ rẹ̀, Mike Bámilóyè ni wọ́n jọ dá ilé iṣẹ́ sini á àgbéléwò Mount Zion Faith Ministry sílẹ̀ lọ́jọ́ karùn-ún oṣù kẹjọ ọdún 1985. Ó ti kópa, tí ó sìn ti darí ọ̀pọ̀lọpọ̀ sinimá àgbéléwò àti eré orí ìtàgé lédè Yorùbá àti Gẹ̀ẹ́sì.  Lọ́dún 2002, ó kọ ìwé kan tí ó pe àkọlé rẹ̀ ní "The Anxiety of Single Sisters "
Juliana Olóyèdé
Juliana Olúwatóbilọ́ba Olóyèdé, tí orúkọ ìnagijẹ rẹ̀ ń jẹ́ Toyo Baby, nípa ipa tí ó kó nínú eré "Jenifa's Diary" gẹ́gẹ́ bí Ẹ̀dá-ìtàn, Tóyọ̀sí jẹ́ Òṣèrébìnri sinimá àgbéléwò àti ti tẹlifíṣàn, ó tún jẹ́ aṣègbè fún ìbálòpọ̀-ẹ̀tọ́ ọmọ Nàìjíríà. Ó tún jẹ́ ìlúmọ̀ọ́ká nípa àtakò rẹ̀ sí ìbálòpọ̀ lọ́kọláya láìṣe ìgbéyàwó tó wọ́pọ̀ láàárín àwọn ọ̀dọ́.
A bí Juliana sí ìlú Èkó lórílẹ̀ èdè Nàìjíríà. Ó jẹ́ ọmọ bibi ìjọba ìbílẹ̀ Ìpókíá ní Ìpínlẹ̀ Ògùn.Nígbà èwe rẹ̀, kò tilẹ̀ lálàá pé òun lè di òṣèrébìnri, bí ó tilẹ̀ jẹ́ pé ó máa ń kópa nínú àwọn eré ìtàgé dáadáa.
Ó ti kópa nínú ọ̀pọ̀lọpọ̀ sinimá àgbéléwò, lára wọn ni:
Yakubu Muhammed
Yakubu Mohammed tí wọ́n bí ní ọjọ́ kẹẹ̀ẹ́dọ́gbọ̀n oṣù Kẹ́ta ọdún 1973 jẹ́ òṣèré orí-ìtàgé, olùgbéré-jáde, adarí eré, olórin àti olùkọ̀tàn ọmọ orílẹ̀-èdè Nàìjíríà. Ó tún jẹ́ aṣojú àti olùpolówó ọjà fún ilé-iṣẹ́ ìbáraẹni sòrò ti Globacom. Ó tún jẹ́ aṣojú fún àjọ SDGs , ó sì tún fìgbà kan jẹ́ aṣojú fún ilé-iṣẹ́ ambassador and "Nescafe Beverage". Yakubu Mohammed jẹ́ ọ̀kan lára àwọn lààmì-laaka ní Kannywood àti Nollywood. Ó ti kọ orin tí ó ti lé ní ẹgbẹ̀rùn ún, ó ti kópa nínú eré rí ó ti tó ọgọ́rùn ún nínú eré Hausa. Lára rẹ ni: Lionheart, 4th Republic, "Sons of the Caliphate" àti "MTV Shuga" èyí tí ó sọọ́ di ẹni tí wọ́n fún àwọn amì-ẹ̀yẹ ọlọ́kan-ò-jọkan bí City People Entertainment Awards àti Nigeria Entertainment Awards.
kannywood ni Yakubu ti bẹ̀rẹ̀ ìkòpa nínú eré ní ọdún 1998 nígbà tí ó kọ eré kan tí ó sì ṣe agbátẹrù eré náà. Nígbà tí ó yá, ó kẹ́kọ̀ọ́ síwájú si nínú iṣẹ́ tíátà, tí ó sì gòkè àgbà nínú iṣẹ́ tí ó yàn láàyò. Yakubu tún jẹ́ olórin tí ó sì ti gbé orin tí ó tó ẹgbẹ̀rún kan jáde fún àwọn eré sinimá àgbéléwò lọ́kan ò jọ̀kan àti àwọn mìíràn ní èdè Hausa àti Gẹ̀ẹ́sì, òun àti ọ̀rẹ́ rẹ̀ tí wọ́n jọ ń ṣiṣẹ́ pọ̀ Sani Musa Danja. Ó dara pọ̀ mọ́ Nollywood ní ọdún 2016 nígbà tí ó ṣe "Sons of the Caliphate" pẹ́lú Ìfọwọ́sowọ́pọ̀ akẹgbẹ́ rẹ̀ kan Rahama Sadau Ó tún fara hàn nínú àwọn eré bíi: "MTV Shuga" àti Lionheart.
Sharon Ooja
Sharon Ooja tí wọ́n bí lọ́jọ́ kẹfà oṣù kẹrin ọdún 1991 jẹ́ òṣèrébìnrin sinimá àgbéléwò ọmọ Nàìjíríà. Ó di gbajúmọ̀ òṣèré lẹ́yìn tó kópa nínú eré kan tí wọ́n pe àkọlé rẹ̀ ní "Skinny Girl in Transit", nínú èyí tí ó kópa ẹ̀dá-ìtàn "ṣaléwá" .
Sharon jẹ́ ọmọ bíbí Ìpínlẹ̀ Benue, ṣùgbọ́n tí wọ́n bí sí Ìpínlẹ̀ Kaduna, tí wọ́n sìn tọ́ dàgbà ní Ìpínlẹ̀ Plateau lórílẹ̀ èdè Nàìjíríà. Ó bẹ̀rẹ̀ sí ní ṣeré nígbà tí ó dèrò Eko lọ́dún 2013. Ó kàwé gbàwé ẹ̀rí nínú iṣẹ́ ìròyìn ní Yunifásítì Houdegbe North American University Benin. Ọ̀un àti Timini Egbuson ti fìgbà kan ṣe olóòtú fún ètò ọ̀sẹ̀ oge tí ilé ìfowópamọ́, GTBank ṣe agbátẹrù rẹ̀ lọ́dun in 2017.
Idiat Ṣóbándé
Idiat Ṣóbándé jẹ́ gbajúmọ̀ Òṣèrébìnrin sinimá àgbéléwò èdè Yorùbá ọmọ Nàìjíríà. Wọ́n yàn án fún àmìn ẹ̀yẹ ti Òṣèrébìnrin tó dára jù ní ìpò olú-ẹ̀dá-ìtàn, Africa Movie Academy Award for Best Actress in a Leading Role lọ́dún 2011 fún ipa tí ó kó nínú sinimá àgbéléwò, "Aramotu".
Idiat jẹ́ ọmọ bíbí Ìpínlẹ̀ Ògùn. Ó dara pọ̀ mọ́ iṣẹ́ tíátà lọ́dún 1995. In 2011, Idiat revealed to Vanguard, that her role in "Aramotu" as a woman of affluence, prompted her to champion a case for gender equality in Nigeria. Idiat ti kópa nínú ọ̀pọ̀lọpọ̀ sinimá àgbéléwò èdè Yorùbá, lára wọn ni; "Iyawo Sààráà", "Àbọ̀dé Mecca", "Kóńdó Ọlọ́pàá", "Ọmọ Ìyá Àjọ" and "Aramotu". Other notable films includes, "Kondo Olopa" (2007), "Láròdá òjò" (2008) and "Ìgbẹ̀yìn Ewúro" (2009).
Lọ́dún 2010, Idiat kópa olú ẹ̀dá ìtàn nínú sinimá "Aramotu". Sinimá tó sọ nípa ipa pàtàkì tí àwọn obìnrin Yorùbá láwùjọ. Ipa yìí mú kí wọ́n yàn án fún àmìn-ẹ̀yẹ Òṣèrébìnrin tó dára jù ní ìpò olú-ẹ̀dá-ìtàn, Africa Movie Academy Award for Best Actress in a Leading Role, bí ó tilẹ̀ jẹ́ pé kò gbà á. Ó pàdánù àmì ẹ̀yẹ fún akẹgbẹ́ rẹ̀, Ama Abebrese
Adetola Juyitan
Adetola Juyitan jẹ́ Oníṣòwò àwùjo tí orílẹ̀-èdè Nàijíríà, Alákòso ti Glitz Group of companies ati Àare fún Junior Chamber International ní odún 2019.
Juyitan jẹ́ omo Ìpínlẹ̀ Òndó ṣùgbọ́n a bíi ni ìlú Èkó, ó jẹ́ àkọ́bí nínú àwọn ọmọ márun. O kẹ́kọ́ gboyè nínú ẹ̀kọ́ ìṣirò láti Ilé-ẹ̀kọ́ gíga ti Ìpínlẹ̀ Èkìtì, ó sì gba Oyè olúwa ti Ìsàkóso Ìṣòwò láti Ilé-ẹ̀kọ̀ gíga Lincoln, California, ni ilu Amẹ́ríkà.
Ní odún 2004, Ó bẹ̀rẹ̀ iṣẹ́ ní ilé ìfowópamọ́ Zenith gẹ́gẹ́ bíi ágùnbánirọ̀, ó sìń gba ìgbéga ipò títí di oṣù Kẹsan ọdún 2013 nígbàtí ó darapọ̀ mọ́ ilé ìfowópamọ́ àpapọ̀ fún Áfíríkà (United Bank for Africa) gẹ́gẹ́ bíi Olùṣàkóso Ìṣòwò, lẹ́hìnna ló kúrò ní odún 2015 láti ṣètò ilé-iṣẹ́ tirẹ́ tí à pè ní Glitz Occasions Nigeria Limited .
A yàn ń gẹ́gẹ́ bíi Alákoso Junior Chamber International ti orílẹ̀-èdè Nàijíríà ní ọdún 2019.
Lola Margaret
Lola Margaret tí orúkọ àbísọ rẹ̀ gan-an ń jẹ́ Lola Margaret Oladipupo jẹ́ gbajúmọ̀ òṣèrébìnrin, olùdarí àti olóòtú sinimá àgbéléwò ọmọ Nàìjíríà. Ó di gbajúmọ̀ lẹ́yìn tí ó kópa olú-ẹ̀dá-ìtàn nínú eré tí àkọlé rẹ̀ ń jẹ́ " Bísọ́lá Aláàánú.
Wọ́n bí Lọlá ní Iléṣà, ní a city located in Ìpínlẹ̀ Ọ̀ṣun lórílẹ̀ èdè Nàìjíríà. Ibẹ̀ ló ti kàwé àkọ̀bẹ̀rẹ̀ àti girama. Ó kàwé gbàwé ẹ̀rí dìgírì nínú ìmọ̀ ẹ̀kọ́ ìtàn àti ìbáṣepọ̀ orílẹ̀-èdè sí orílẹ̀-èdè, (History and International Relations) ní Yunifásítì Ìpínlẹ̀ Èkó, Lagos State University.
Lọlá Margaret bẹ̀rẹ̀ iṣẹ́ tíátà pẹ̀lú ìràlọ́wọ́ Bolaji Amusan, gbajúmọ̀ òṣèré aláwàdà ọmọ Nàìjíríà. Ó di gbajúmọ̀ lẹ́yìn tí ó kópa olú-ẹ̀dá-ìtàn nínú eré tí àkọlé rẹ̀ ń jẹ́ " Bísọ́lá Aláàánú. Lolá tí kópa nínú ọ̀pọ̀lọpọ̀ sinimá mìíràn bíi "Ẹyin Akùkọ" àti "Ọmọ Ọlọ́rọ̀", èyí tí òun náà ṣe olóòtú rẹ̀ tí àwọn àgbà òṣèré bíi Faithia Balogun àti Mercy Aigbe kópa nínú rẹ̀. . Lẹ́yìn èyí, ó ti kópa nínú oríṣiríṣi sinimá àgbéléwò.
Nuella Njubigbo
Nuella Njubigbo jẹ́ gbajúmọ̀ òṣèrébìnrin, oǹkọ̀tàn sinimá àgbéléwò, arẹwà àti olóòtú tẹlifíṣàn ọmọ Nàìjíríà. Ó dara pọ̀ mọ́ iṣẹ́ eré tíátà lọ́dún 1999. wọ́n sìn yàn án fún ìdíje àmìn ẹ̀yẹ 2012 Nollywood Movies Awardsfún oṣèré tó ń dàgbà jù lọ lọ́dún 2012 .
Wọ́n bí Nuella Njubigbo lọ́jọ́ kejìdínlógún oṣù kẹta ọdún 1984 ní Ìpínlẹ̀ Anambra lórílẹ̀ èdè Nàìjíríà. Ìpínlẹ̀ yìí ló ti kàwé àkọ́bẹ̀rẹ̀ àti gírámà.. Ó kàwé gbàwé ẹ̀rí nínú ìmọ̀ ètò ìṣèjọba àti àkóso àwùjọ, (Government and Public Administration) ní Imo State University. Ó sìn orílẹ̀ èdè bàbá rẹ̀ ní Ìpínlẹ̀ Delta fún àkànṣe ìsìnlú, National Youth Service Corps.
Lọ́jọ́ kokàndínlọ́gbọ̀n oṣù kẹta ọdún 2014, òun àti gbajúmọ̀ olùdarí sinimá àgbéléwò, Tchidi Chikere fẹ́ ara wọn. Awuyewuye pọ̀ lórí ìgbéyàwó wọn nítorí pé ọkọ rẹ̀ ti kọ́kọ́ fẹ́ ìyàwó kan tẹ́lẹ̀ kí wọ́n tó fẹ́ ara wọn. Sophia Chikere, tí òun náà jẹ́ òṣèrébìnrin ni ọkọ rẹ̀ kọ́kọ́ fẹ́, tí wọ́n sìn ti bímọ fún ara wọn. . Tchidi, ọkọ rẹ̀ kò ṣàìṣàlàyé ìdí tí ìgbéyàwó àkọ́kọ́ fi forí ṣánpán lẹ́yìn ọ̀pọ̀lọpọ̀ awuyewuye wọ̀nyí. Wọ́n bímọ kan fún ara wọn lẹ́yìn ìgbéyàwó náà. Ó dara pọ̀ mọ́ iṣẹ́ tíátà lọ́dún 1999, eré àkọ́kọ́ tó ṣe ni “Royal Destiny”. Lẹ́yìn náà, ó ti kópa nínú sinimá tí ó ti ju àádọ́rùnún lọ. Ó ti bá àwọn gbajúmọ̀ oṣèré bí i Ini Edo, Mercy Johnson, Desmond Elliot, Uche Jombo, Genevieve Nnaji, John Okafor, Pete Edochie ati Ken Eric's ṣeré pọ̀. .
Timini Egbuson
Timini Egbuson Tí wọ́n bí ní ọjọ́ Kẹwàá oṣù Kẹfà ọdún 1987, jẹ́ òṣèré orí-ìtàgé, olùgbéré-jáde àti olùàiṣẹ́ lórí ẹ̀rọ ayélujára.  Wọ́n bí Timini ní Ìpínlẹ̀ Bayelsa, ó jẹ́ àbúrò fún gbajú-gbajà òṣèré Dakore Egbuson Àkàndé. Ó lọ sí ilé-ẹ̀kọ́ alákọ̀ọ́bẹ̀rẹ̀ ti Greenspring Montessori," The Afro School and St Catherine's". Ó tún l9 sí ilé-ẹ̀kọ́ girama ti" Adebayo Mokuolu College" ní Ìpínlẹ̀ Èkó. Ó kàwé gboyè àkọ́kọ́ nínú ìmọ̀ Psychology ní ilé-ẹ̀kọ́ Fásitì ti Ìpínlẹ̀ Èkó. Ó sì jáde ní ọdún 2011. Ó bẹ̀rẹ̀  iṣẹ́ eré ìtàgé ṣíṣe ní ọdún 2010 nígbà rtí ó kópa nínú eré onípele àtìgbà-dégbà ti Tinsel. Timini gba amì-ẹ̀yẹ ti AMVCA awards fún "Òṣèrékúnrin tí ó peregedé jùlọ" 0àá pàá jùlọ fún ipa tí ó kó nínú eré Elevator baby.
Timini ti kópa nínú àwọn eré tí ó ti pọ̀
Bose Ogulu
Bose Ogulu jẹ́ ọ̀mọ̀wé, oníṣòwò obìnrin àti aláákòso ọmọ orílẹ̀-èdè Nàìjíríà. Ogulu ni aláákòso Burna Boy's èyí tí í ṣe iṣẹ́ orin kíkọ ọmọ rẹ, ìdí nì yí tí wọ́n tún fi mọ̀ ọ́ sí Mama Burna
Ogulu jẹ́ ọmọ bíbí inú Benson Idonije, ẹnití ń ṣe ìlú mọ̀ ọ́ ká olórin ọmọ orílẹ̀-èdè Nàìjíríà. Idojije ni aláákòso fún Fela Kuti nígbà kan. Pẹ̀lú oyè aláàkọ́kọ́ ti Yunifásítì (Bachelor of Art degree) tí ó gbà nínú ìmọ̀ lórí i àwọn èdè àjèjì àti oyè onípele kejì (Masters of Art degree) tí ó gbà nínú ìmọ̀ lórí i ìtunmọ̀ èdè láti ilé-ẹ̀kọ́ gíga Yunifasiti ilu Port Harcourt. Ogulu ṣe àṣeyọrí nínú iṣé rẹ gẹ́gẹ́ bí i olùtunmọ̀ èdè fún àwọn ilé-ìṣòwò ti ìwọ̀-oorùn Áfíríkà (Federation of West Africa Chambers of Commerce). Àwọn èdè bí i èdè Geesi, Faranse, Jemani, Italia àti èdè Yòrùbá já geere ní ẹnu rẹ. Ìdí nì yí tí ó fi dá ilé-ìwé tí wọ́n ti ń kọ́ èdè , tí wọ́n ń pè ní àwọn Afárá Èdè (Language Bridges), sílẹ̀. Ilé-ẹ̀kọ́ yi ni ó ti ṣe ètò ìrìn-àjò ti àṣà fún àwọn ọ̀ọ̀dọ́ tí ó lé ní ẹgbẹ̀sán án (1,800).
Ní àfikún, Ogulu ṣiṣẹ́ gẹ́gẹ́ bí i olùkọ́ èdè Faranse fún ọ̀pọ̀lọpọ̀ ọdún ní Yunifásítì ti ìmọ̀ ẹ̀kọ́ tí ó wà ní ìlù Port Harcourt. Ó fi ẹ̀yìn tì nì ẹnu iṣẹ́ ní ọdún 2018.
Ogulu ń ṣe aláàkóso àwọn iṣẹ́ orin Damini ọmọ rẹ, ẹni tí ó ń ṣiṣẹ́ orin lábẹ́ orúkọ Burna Boy èyí tí ọ̀pọ̀ ènìyàn mọ̀ ọ́ sí. Ó tún ń ṣe àkóso iṣẹ́ orin Nissi ọmọ rẹ̀ obìnrin, ẹni tí ó ń ṣiṣẹ́ orin lábẹ́ Nissi tí í ṣe orúkọ rẹ̀ gangan. Ogulu ṣe aláàkóso fún Burna Boy títí di ọdún 2014 kí ó tó tún wa di aláàkóso ọmọ rẹ̀ yí padà làti ọdún 2017 síwájú. Èyí ni ó fún un ní orúkọ ìnágijẹ, Mama Burna tí ọ̀pọ̀ ènìyàn mọ̀ ọ́ sí. Ogulu ti gba àwọn àmì ẹ̀yẹ fún Burna Boy ọmọ rẹ̀ níbi ọ̀pọ̀ ayẹyẹ tí ó ti ṣe asojú rẹ. Lára àwọn àmì ẹ̀yẹ yi ni àwọn ẹ̀bùn orin ti Áfíríkà (All Africa Music awards), The Headdies àti MTV Europe Music Award. Nígbà tí ó gbọ́ wípé ọmọ rẹ, Burna Boy ti borí láti gbà àmì ẹ̀yẹ ọdún 2019 ti MTV fún òṣèré Áfíríkà tí ó dára jùlọ, lẹ́sẹ̀kẹsẹ̀ ni ó pè é níbi tí ó ti ń ṣe eré lọ́wọ́ láti lè sọ ìròyìn ayọ̀ yí fún un.
Nígbà tí Burna Boy gba àwọn ẹ̀bùn mẹ́rin kan níbi ayẹyẹ àwọn àmì ẹ̀yẹ ti Soundcity MVP ti ọdún 2018, Ogulu ni ó lọ ṣe aṣojú fún ọmọ rẹ̀ níbí yi ni ó ti ṣo ọ̀rọ̀ tí ó fa ìdùnnú àwọn akọìròyìn nígbà tí ó sọ pé " Ẹ má a retí ìsínwín díẹ̀ si." Ní ibi àwọn àmì ẹ̀yẹ ti BET tí wọ́n ṣe ní ọdún 2019 ní ìlú California, Ogulu ló lọ ṣe aṣojú ọmọ rẹ̀ láti gba àmì ẹ̀ye fún un fún Best Internation Act. Níbi àmí ẹ̀yẹ yi ni ó ti kà á nínú ọ̀rọ̀ rẹ níbití ó ti ń sọ fún àwọn ọmọ ilẹ̀ Áfíríkà tí ó ti di ọmọ orílẹ̀-èdè Amẹ́ríkà pé kí wọ́n rántí wípé ọmọ ilẹ̀ Áfíríkà ni wọ́n kí ó tó di wípé wọ́n di ohunkóhun. Ọ̀rọ̀ rẹ yi mú kí ọ̀pọ̀ ènìyàn dìdedúró pàtẹ́wọ́.
Bose Ogulu ni aláṣẹ àti olùdásílẹ̀ ti Spaceship Collective àti Spaceship publishing (aṣọ àtẹ̀jáde).
Bose Ogulu ṣe ìgbéyàwó pẹ̀lú Samuel Ogulu ní ọgbọ̀n ọdún sẹ́yìn tí wọ́n sì bí ọmọ mẹ́ta tí orúkọ wọn ń jẹ́ Damini, Ronami ati Nissi Ogulu.
Tóbilọ́ba Àjàyí
Tóbilọ́ba Àjàyí jẹ́ Agbẹjọ́rò, ajàfẹ́tọ̀ọ́ abarapá ọmọ Nàìjíríà. Òun náà jẹ́ abarapá ènìyàn fúnrarẹ̀. Ó gba àmìn ẹ̀yẹ Mandela Washington Fellowship lọ́dun 2016. Ó kàwé gbàwé ẹ̀rí dìgírì kejì nínú ìmọ̀ òfin, International Law láti University of Hertfordshire, ní orílẹ̀-èdè United Kingdom. Lára akitiyan rẹ̀ fún ẹ̀tọ́ àwọn abarapá Ìran 2020 Nàìjíríà fún àwọn abarapá (Nigeria Vision 2020 on disabilities) àti òfin Ìpínlẹ̀ Èkó lórí àwọn abarapá. Ó ti kọ ìwé mẹ́ta.
Àjàyí jẹ́ ọ̀kan lára àwọn ọmọ márùn-ún tí àwọn òbí rẹ̀ bí. Àwọn òbí rẹ̀ lọ́ra láti fi i sí ilé-ìwé nígbà èwe rẹ̀ nítorí pé ó jẹ́ alábarapá. Kò lè jókòó, dúró tàbí rìn lásìkò náà. Ó bẹ̀rẹ̀ ẹ̀kọ́ nígbà tí ó wà lọ́mọ ọdún mẹ́ta, ó sìn parí ẹ̀kọ́. Ó kẹ́kọ̀ọ́ dé yunifásítì nínú ìmọ̀ òfin kí ó tó dèrò òkè-òkun láti tẹ̀tsiwaju láti kàwé gbàwé ẹri dìgírì kejì, (Masters Degree) ní University of Hertfordshire.
Ní ìbẹ̀rẹ̀ ayé rẹ̀, ó ṣiṣẹ́ ní Mobility Aid and Appliances Research and Development Center. Ó kópa nínú ètò Ìran ọdún 2020 fún àwọn abarapá (Nigeria Vision 2020 on disabilities matters), bẹ́ẹ̀ ló wà lára àwọn tí wọ́n kọ̀wé òfin ẹ̀tọ́ àwọn abarapá ní Ìpínlẹ̀ Èkó. She was awarded a Mandela Washington Fellowship in 2016.. Lọ́dún 2017, ó ṣiṣẹ́ ní ilé-iṣẹ́ As of January 2017 Benola Cerebral Palsy Initiatives.   Ó ṣe àkóso àjọ "Let CP Kids Learn", èyí àjọ tó ń ṣe ìrànlọ́wọ́ àti ìdàgbàsókè àwọn ọmọ abarapá .